2021. gada 29. jūnijā Noteikumi Nr. 444

Rīgā (prot. Nr. 50 11. §)

**Grozījumi Ministru kabineta 2020. gada 2. jūnija noteikumos Nr. 333 "Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātes "Baltijas pētniecības programma" un aktivitātes "Stipendijas" īstenošanas noteikumi"**

Izdoti saskaņā ar

Eiropas Ekonomikas zonas finanšu instrumenta

un Norvēģijas finanšu instrumenta

2014.–2021. gada perioda vadības likuma

[15.](https://likumi.lv/ta/id/298840-eiropas-ekonomikas-zonas-finansu-instrumenta-un-norvegijas-finansu-instrumenta-2014-2021-nbsp-gada-perioda-vadibas-likums#p15) panta 12. punktu

Izdarīt Ministru kabineta 2020. gada 2. jūnija noteikumos Nr. 333 "Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātes "Baltijas pētniecības programma" un aktivitātes "Stipendijas" īstenošanas noteikumi" (Latvijas Vēstnesis, 2020, 107. nr.) šādus grozījumus:

1. Izteikt 9. punktu šādā redakcijā:

"9. Valsts izglītības attīstības aģentūra pilda aģentūras funkcijas stipendiju programmā un līdz 2021. gada 31. decembrim – Baltijas pētniecības programmā. Ar 2022. gada 1. janvāri aģentūras funkcijas Baltijas pētniecības programmā pilda Latvijas Zinātnes padome."

2. Izteikt 12.1. un 12.2. apakšpunktu šādā redakcijā:

"12.1. kopējais Baltijas pētniecības programmai pieejamais finansējums ir 8 541 272 *euro*, no kuriem valsts budžeta līdzfinansējums ir 15 procenti jeb 1 281 191 *euro* un Eiropas Ekonomikas zonas finanšu instrumenta līdzfinansējums ir 85 procenti jeb 7 260 081 *euro*;

12.2. kopējais stipendiju programmai pieejamais finansējums ir 582 866 *euro*, no kuriem valsts budžeta līdzfinansējums ir 15 procenti jeb 87 430 *euro* un Eiropas Ekonomikas zonas finanšu instrumenta līdzfinansējums ir 85 procenti jeb 495 436 *euro*;".

3. Papildināt noteikumus ar 14.1punktu šādā redakcijā:

"14.1 Ja Baltijas pētniecības programmā ir pieejams attiecināmā finansējuma palielinājums, tad šo finansējumu piešķir Baltijas pētniecības programmas atklātā projektu iesniegumu konkursa projekta iesnieguma iesniedzējam, kura projekta iesniegums minētajā konkursā ir noraidīts nepietiekama finansējuma dēļ un iekļauts programmas komitejas izveidotajā projektu iesniegumu rezerves sarakstā."

4. Papildināt noteikumus ar 16.1punktu šādā redakcijā:

"16.1 Ja tiek konstatēts nelikumīgs komercdarbības atbalsts (tas ir, projekts neatbilst šo noteikumu 16. punktam), līdzfinansējuma saņēmējam ir pienākums atmaksāt projekta ietvaros līdzfinansējuma saņēmēja saņemto nelikumīgo komercdarbības atbalstu atbilstoši Komercdarbības atbalsta kontroles likuma IV un V nodaļas nosacījumiem."

5. Izteikt 24. punktu šādā redakcijā:

"24. Stipendiju programma paredz:

24.1. studējošo apmaiņu starp Latvijas un donorvalstu augstskolām:

24.1.1. trīs līdz 11 mēnešus ilgu apmaiņu;

24.1.2. saīsināto mobilitāti (ilgums – piecas darbdienas);

24.1.3. tiešsaistes mobilitāti (minimālais ilgums – 20 stundas);

24.2. akadēmiskā un administratīvā personāla apmaiņu starp Latvijas un donorvalstu augstskolām:

24.2.1. vienu līdz četras nedēļas ilgu apmaiņu;

24.2.2. saīsināto mobilitāti (ilgums – divas darbdienas);

24.2.3. tiešsaistes mobilitāti (minimālais ilgums – 8 stundas)."

6. Izteikt 26.2.1. un 26.2.2. apakšpunktu šādā redakcijā:

"26.2.1. no Latvijas uz donorvalsti – 1200 *euro* mēnesī. Ja mobilitātes ilgums nav izsakāms pilnos mēnešos, uzturēšanās izdevumu apmērs piecām darbdienām ir 350 *euro*, nepilnam mēnesim – vismaz 14 kalendāra dienām – ir 600 *euro*;

26.2.2. no donorvalsts uz Latviju – 1000 *euro* mēnesī. Ja mobilitātes ilgums nav izsakāms pilnos mēnešos, uzturēšanās izdevumu apmērs piecām darbdienām ir 350 *euro*, nepilnam mēnesim – vismaz 14 kalendāra dienām – ir 500 *euro*;".

7. Izteikt 32.3. apakšpunktu šādā redakcijā:

"32.3. sadarbības tīkla veidošana, kopīgu projekta iesniegumu sagatavošana, pieredzes, zināšanu, labās prakses piemēru apmaiņa starp līdzfinansējuma saņēmējiem, projektu partneriem un donorvalsts institūcijām vai starptautiskajām organizācijām;".

8. Izteikt 33.1. apakšpunktu šādā redakcijā:

"33.1. nav programmas apsaimniekotājs vai aģentūra, tad piemērojams viens no šādiem gadījumiem:

33.1.1. līdzfinansējuma saņēmējs sākotnēji izdevumus sedz no saviem līdzekļiem un 30 kalendāra dienu laikā pēc divpusējās sadarbības fonda iniciatīvas īstenošanas pabeigšanas sagatavo un iesniedz aģentūrai pārskatu par īstenotajiem pasākumiem un to izdevumiem kopā ar izdevumus pamatojošo dokumentāciju;

33.1.2. aģentūra 30 darbdienu laikā no divpusējās sadarbības fonda iniciatīvas līguma noslēgšanas dienas izmaksā avansu atbilstoši līgumā noteiktajam apmēram. Līdzfinansējuma saņēmējs 30 kalendāra dienu laikā pēc divpusējās sadarbības fonda iniciatīvas īstenošanas pabeigšanas sagatavo un iesniedz aģentūrai pārskatu par īstenotajiem pasākumiem un to izdevumiem kopā ar izdevumus pamatojošo dokumentāciju;".

9. Papildināt noteikumus ar IV nodaļu šādā redakcijā:

"**IV. Noslēguma jautājums**

36. Grozījumi attiecībā uz šo noteikumu 12.1. un 12.2. apakšpunkta, 24. punkta, 26.2.1. un 26.2.2. apakšpunkta izteikšanu jaunā redakcijā un šo noteikumu papildināšanu ar 14.1punktu stājas spēkā līdz ar grozījumu attiecīgajā līgumā par Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas īstenošanu (turpmāk – programmas līgums) stāšanos spēkā. Pēc grozījumu programmas līgumā saņemšanas no vadošās iestādes programmas apsaimniekotājs publicē attiecīgu paziņojumu oficiālajā izdevumā "Latvijas Vēstnesis"."

10. Izteikt 3. pielikumu šādā redakcijā:

"3. pielikums

Ministru kabineta

2020. gada 2. jūnija

noteikumiem Nr. 333

**Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitāšu "Baltijas pētniecības programma" un "Stipendijas"   
sasniedzamie rezultāti un iznākumi, to rādītāji, pārbaudes avoti un pārskatu sniegšanas biežums**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Plānotie rezultāti un iznākumi | Sasniedzamie programmas rezultāti vai iznākumi | Rādītāji | Mērvienība | Pārbaudes avots | Pārskatu sniegšanas biežums | Sākuma stadija | Sākuma gads | Mērķa vērtība |
| Baltijas pētniecības programmas rezultāts | Starptautiskā līmenī uzlabots Baltijas pētniecības sniegums | Kopīgi1 iesniegto recenzēto zinātnisko publikāciju skaits (sadalījumā pa donorvalstīm un zinātnisko publikāciju veidiem2) | Skaits | Pierādījums par iesniegto publikāciju | Katru gadu | 0 | N/A | 50 |
| Kopīgo projekta iesniegumu skaits turpmākajam finansējumam (sadalījumā pa donorvalstīm un pieteikumu tipiem) | Skaits | Iesnieguma kopija finansējuma piešķiršanai | Katru gadu | 0 | N/A | 11 |
| Kopīgi reģistrēto pieteikumu skaits intelektuālā īpašuma aizsardzībai (sadalījumā pa donorvalstīm) | Skaits | Iesniegto pieteikumu kopijas, atsauce uz reģistrāciju | Katru gadu | 0 | N/A | 3 |
| Baltijas pētniecības programmas iznākums | Veikta pētniecības zināšanu apmaiņa | Atbalstīto zinātnieku skaits (sadalījumā pa saņēmējvalstīm3, dzimumiem, izglītības pakāpēm4) | Skaits | Līdzfinansējuma saņēmēja pārskati | Divreiz gadā | 0 | N/A | 35 |
| Stipendiju programmas rezultāts | Uzlabotas studējošo un akadēmiskā un administratīvā personāla prasmes un kompetences augstākās izglītības un zinātnes jomā | Studējošo skaits ar Eiropas kredītu pārneses sistēmas (ECTS) kredītpunktiem | Skaits | Līdzfinansējuma saņēmēja pārskati | Katru gadu | 0 | N/A | 30 |
| Stipendiju programmas iznākums | Veicināta mācību mobilitāte augstākās izglītības jomā (studējošie un akadēmiskais un administratīvais personāls) starp saņēmējvalsti un donorvalstīm | Akadēmiskais un administratīvais personāls no donorvalstīm, kas piedalījās mobilitātē (skaits, sadalījumā pa formātiem (klātienes mobilitāte, tai skaitā saīsinātā, vai tiešsaistes mobilitāte), dzimumiem un donorvalstīm) | Skaits | Līdzfinansējuma saņēmēja pārskati | Divreiz gadā | 0 | N/A | 20 |
| Akadēmiskais un administratīvais personāls no Latvijas, kas piedalījās mobilitātē (skaits, sadalījumā pa formātiem (klātienes mobilitāte, tai skaitā saīsinātā, vai tiešsaistes mobilitāte), dzimumiem un donorvalstīm) | Skaits | Līdzfinansējuma saņēmēja pārskati | Divreiz gadā | 0 | N/A | 35 |
| Studējošie no donorvalstīm, kas piedalījās mobilitātē (skaits, sadalījumā pa formātiem (klātienes mobilitāte, tai skaitā saīsinātā, vai tiešsaistes mobilitāte), dzimumiem un donorvalstīm) | Skaits | Līdzfinansējuma saņēmēja pārskati | Divreiz gadā | 0 | N/A | 8 |
| Studējošie no Latvijas, kas piedalījās mobilitātē (skaits, sadalījumā pa formātiem (klātienes mobilitāte, tai skaitā saīsinātā, vai tiešsaistes mobilitāte), dzimumiem un donorvalstīm) | Skaits | Līdzfinansējuma saņēmēja pārskati | Divreiz gadā | 0 | N/A | 28 |
| Divpusējās sadarbības rezultāts | Uzlabota sadarbība starp programmā iesaistītajām saņēmējvalstu un donorvalstu organizācijām | Apmierinātība ar partnerību (līmenis) (sadalījumā pa valstu tipiem) | Mērījums no 1 līdz 7 | Aptauju rezultāti | Katru gadu | 5,725 | 2021 | 4,56 |
| Uzticības līmenis starp sadarbībā iesaistītajām saņēmējvalstu un donorvalstu organizācijām (sadalījumā pa valstu tipiem) | Mērījums no 1 līdz 7 | Aptauju rezultāti | Katru gadu | 65 | 2021 | 4,56 |
| Sadarbībā iesaistīto organizāciju daļa, kuras izmanto no divpusējām partnerattiecībām iegūtās zināšanas (sadalījumā pa valstu tipiem) | Procenti | Aptauju rezultāti | Katru gadu | N/A | N/A | ≥ 50 % un pieaugums salīdzinājumā ar sākotnējo stāvokli |
| Divpusējās sadarbības iznākums | Veicināta sadarbība starp donorvalstīm un saņēmējvalsti | Projektu skaits, kuru ietvaros noteikta sadarbība ar donorvalsts projekta partneri (sadalījumā pa donorvalstīm) | Skaits | Līgums, kas noslēgts ar līdzfinansējuma saņēmēju (kopija).  Partnerības līgums, kas noslēgts starp līdzfinansējuma saņēmēju un projekta partneriem (kopija) | Divreiz gadā | 0 | N/A | 14 |

Piezīmes.

1. Ar vārdu "kopīgi" šā rezultāta ietvaros saprot Baltijas valstu un donorvalstu kopīgo darbu, kurā piedalās vismaz viena Baltijas valsts un vismaz viena donorvalsts. Rezultātus šiem rādītājiem aprēķina, pamatojoties uz Latvijas projektu iesniedzēju īstenotajiem projektiem.

2. Atvērtā "zelta" piekļuve (*Golden Open Access*), plānotā atvērtā piekļuve (*pending Open Access*) u. c.

3. Igaunija, Latvija, Lietuva.

4. Šo noteikumu ietvaros ar izglītības pakāpēm saprotams: 1) doktorants; 2) zinātniskā grāda pretendents; 3) pēcdoktorants; 4) zinātnieks.

5. Bāzes līnijas novērtējumu veic Finanšu instrumenta birojs.

6. Mērķa vērtība ir ≥ 4,5 un bāzes vērtības pieaugums."

Ministru prezidents A. K. Kariņš

Izglītības un zinātnes ministre A. Muižniece